section_heading: Odlike
paragraph_text: Park je dobio ime po dvije najveće rijeke koje protječu kroz njegovu zakrivljenu ledenjačku dolinu, Tatshenshini (tlingit: Tʼachanshahéeni za "rijeka smrdljivih chinook lososa") i Alsek, koje se spajaju u parku i tvore zajedničku deltu u zaljev Dry Bay (SAD). Njihove doline se u snažnom kontrastu spuštaju s planina u hladni aljaski zaljev, te je ovo područje sklono čestim poplavama, klizištima tla i lavinama. Raznoliki geološki sastav i velike razlike u visinama su zajedno stvorili zanimljiv i kompleksan krajolik raznolikih ekosustava.